อีสเทิร์นแอนด์โอเรียนทัลเอ็กซ์เพรส

อีสเทิร์นแอนด์โอเรียนทัลเอ็กซ์เพรส (, ตัวย่อ: E&O) เป็นขบวนรถไฟผู้โดยสารขบวนหนึ่ง วิ่งในประเทศไทย, ประเทศมาเลเซีย และประเทศสิงคโปร์ รถไฟขบวนนี้ติดอันดับขบวนรถไฟที่ดีที่สุดในโลก 25 อันดับแรก วิ่งระหว่างจุดผ่านรถไฟวุดแลนด์ กับสถานีรถไฟกรุงเทพ หยุดตามสถานีรายทางสำคัญ ได้แก่ สถานีรถไฟกัวลาลัมเปอร์, สถานีรถไฟบัตเตอร์เวอร์ธ และสถานีรถไฟกาญจนบุรี ตั้งแต่ปี พ.ศ. 2550 ได้เปิดเส้นทางใหม่ระหว่างกรุงเทพ-เวียงจันทน์

รถไฟขบวนนี้ ให้บริการโดยการรถไฟแห่งประเทศไทย และเคเรตาปิทะนาห์มลายู (เคทีเอ็ม)

ในปี พ.ศ. 2563 รถไฟขบวนนี้ระงับการเดินขบวนเนื่องจากการระบาดเชื้อไวรัสโควิด-19

ในเดือนกรกฎาคม พ.ศ. 2566 บริษัทเบลมอนด์ประกาศขบวนรถไฟอีสเทิร์นแอนด์โอเรียนทัลเอ็กซ์เพรสจะเปิดบริการใหม่ในปี พ.ศ. 2567 กับสองเส้นทางดำเนินการตามฤดูกาลทั่วประเทศมาเลเซีย. การจองตั๋วรถไฟเปิดใช้งานในเดือนกันยายน พ.ศ. 2566 กับ การเปิดขบวนรถไฟใหม่ครั้งแรกได้เริ่มต้นขึ้นในวันที่ 12 กุมภาพันธ์ พ.ศ. 2567

 ตัวรถไฟ 
ตัวรถไฟสร้างเมื่อปี พ.ศ. 2515 ที่ประเทศญี่ปุ่น โดยบริษัทฮิตาชิ และได้ให้บริการครั้งแรกในฐานะของรถด่วนซิลเวอร์สตาร์ในนิวซีแลนด์ เส้นทาง อ๊อกแลนด์ไปกรุงเวลลิงตัน ต่อมาตู้โดยสารทั้ง 24 คัน ได้ถูกย้ายจากนิวซีแลนด์มายังไทย โดยปรับเปลี่ยนขนาดความกว้างรางรถไฟจาก  มาเป็น  มีย่านจอดพักรถที่ย่านรถไฟบางซื่อ, ย่านรถไฟเคทีเอ็ม และย่านรถไฟสิงคโปร์ ตัวรถออกแบบโดยเกอราด กอลเล็ด ผลิตภัณฑ์บนรถไฟใช้ของเบลมอนด์

ขบวนรถไฟนี้มีตู้อาหาร 2 คัน ตู้บาร์ 2 คัน ตู้ชมวิวท้ายขบวน 1 คัน ตู้ห้องหนังสือ 1 คัน ตู้จัดเฉพาะอีก 1 คัน ที่เหลือเป็นตู้นอนโดยแบ่งเป็นห้องแบบพูลแมนทั้งแบบเดี่ยวและเตียง 2 ชั้นแบบ Compartment แบบเดียวกับรถนอนปรับอากาศชั้น 1 ในไทย ตู้ละ 6 ห้อง แบบที่สองเป็นแบบห้องสเตท เป็นแบบเตียงคู่แบบ Twin มีตู้ละ 4 ห้อง และแบบสุดท้ายเป็นแบบห้องสวีท คือมีห้องโดยสารและห้องน้ำกับห้องแต่งตัวแบ่งเป็นสัดส่วนชัดเจน มีตู้ละ 2 ห้อง ทุกแบบมีห้องน้ำในตัวพร้อมชักโครก และห้องฝักบัวและผู้ดูแลประจำตู้ อำนวยความสะดวกให้ผู้โดยสารอย่างทั่วถึงสมราคา  ทั้งขบวนเป็นรถปรับอากาศทั้งหมด

 บริการบนรถไฟ 
คันแรกสุดจะประกอบด้วยรถกำลังไฟฟ้า เพื่อไปขับเคลื่อนระบบไฟฟ้าให้รถโดยสารทั้งขบวน 15-22 คัน แล้วแต่โอกาส 

ต่อมาจะเป็นรถนอน โดยแบ่งเป็นห้องแบบพูลแมนทั้งแบบเดี่ยวและเตียง 2 ชั้นแบบ Compartment แบบเดียวกับรถนอนปรับอากาศชั้น 1 ในไทย ตู้ละ 6 ห้อง แบบที่สองเป็นแบบห้องสเตท เป็นแบบเตียงคู่แบบ Twin มีตู้ละ 4 ห้อง และแบบสุดท้ายเป็นแบบห้องสวีท คือมีห้องโดยสารและห้องน้ำกับห้องแต่งตัวแบ่งเป็นสัดส่วนชัดเจน มีตู้ละ 2 ห้อง ทุกแบบมีห้องน้ำในตัวพร้อมชักโครก และห้องฝักบัวและผู้ดูแลประจำตู้ อำนวยความสะดวกให้ผู้โดยสารอย่างทั่วถึงสมราคา 

ต่อมาเป็นโดยรถรถบริการอาหาร มี 2 คัน ชื่อว่า รสรินทร์และอดิศร  รถบาร์ รถห้องหนังสือ  รถจัดเฉพาะ ปิดท้ายด้วยรถชมวิว ตามลำดับ ปัจจุบัน ราคาตั๋วรถไฟขบวนนี้เริ่มต้นที่ 2,500 ดอลล่าสหรัฐ (ประมาณ 89,775บาท) (ประมาณ3,350ดอลลาร์สิงคโปร์) (ประมาณ11,725ริงกิตมาเลเซีย) (ประมาณ52,145,000กีบ) อัตรแลกเปลี่ยน ณ วันที่ 16 มีนาคม 2567 

 กำหนดเวลา 
ตั้งแต่ปี พ.ศ. 2567 รถไฟอีสเทิร์นแอนด์โอเรียนทัลเอ็กซ์เพรส มีจำนวน 2 เส้นทางตามฤดูกาลในประเทศมาเลเซีย

เส้นทางที่ยอดนิยมที่สุด คือสายสิงคโปร์-กรุงเทพ
ขบวนเอสเซนส์ออฟมาเลเซีย
ขบวนนี้ดำเนินการระหว่างเดือนพฤศจิกายน และ เดือนกุมภาพันธ์
 วันที่ สถานที่ เวลาเข้า เวลาออก 1 จุดผ่านรถไฟวุดแลนด์,  -  15:20  2 สถานีรถไฟอาโลร์เซอตาร์ — นำเที่ยวเกาะลังกาวี,  12:45 19:30  3 สถานีรถไฟบัตเตอร์เวอร์ธ — นำเที่ยวเมืองจอร์จทาวน์รัฐปีนัง,  08:30  11:00 4 จุดผ่านรถไฟวุดแลนด์,  10:20 -

ขบวนไวลด์มาเลเซีย
ขบวนนี้ดำเนินการระหว่างเดือนมีนาคม และ เดือนตุลาคม
 วันที่ สถานที่ เวลาเข้า เวลาออก 1 จุดผ่านรถไฟวุดแลนด์,  -  15:20  2 สถานีรถไฟเมราปอห์ — นำเที่ยวตามันเนอการา รัฐปะหัง,  TBA TBA 3 สถานีรถไฟบัตเตอร์เวอร์ธ — นำเที่ยวเมืองจอร์จทาวน์ รัฐปีนัง,  TBA TBA 4 จุดผ่านรถไฟวุดแลนด์,  10:20 -

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ
 บันทึกการเดินทาง

หมวดหมู่:การขนส่งผู้โดยสารระบบรางในประเทศไทย
หมวดหมู่:การขนส่งระบบรางในประเทศมาเลเซีย
หมวดหมู่:การขนส่งระบบรางในประเทศสิงคโปร์
หมวดหมู่:รถไฟกลางคืน
หมวดหมู่:รถไฟหรูหรา